**Josep Guardiola**|  |
| Asmeniniai duomenys |
| **Pilnas vardas** | Josep Guardiola i Sala |
| Gimimo data | 1971 m. sausio 18 d. (53 metai) |
| Gimimo vieta | Santpedoras, Ispanija |
| Ūgis | 1,80 |
| Klubai |
| Dabar žaidžia | Manchester City (treneris) |
| **Pozicija** | saugas |
| Jaunimo klubai |
| 1983–1990 | Gimnàstic ManresaBarcelona |
| Profesionalūs klubai\* |
| 1990-19921990–20012001–2002200220032003–20052005–2006 | Barcelona BBarcelonaBresciaRomaBresciaAl-AhliDorados | 59 (5)263 (6)11 (2)4 (0)13 (1)36 (7)10 (1) |
| Nacionalinė komanda\*\* |
| 1992–2001 | Ispanija Ispanija | 47 (5) |
|  Treniruotos komandos |
| 2007–20082008–20122013–20162016– | Barcelona BBarcelonaBayern MunichManchester City |
| \* Skaičiuojama tik pasirodymai ir įvarčiai vietinėje lygoje Duomenys 2011.
\*\* Nacionalinės komandos pasirodymų irįvarčių duomenys 2018. |

**Džuzebas „Pepas" Gvardiola** (*Josep Guardiola*; g. 1971 m. sausio 18 d.) – buvęs Ispanijos futbolininkas, dabar – futbolo treneris. Rungtyniavo besiginančiu saugu.

Gvardiola būdamas 13-os metų pradėjo treniruotis „Barselonos" jaunimo komandose, o nuo 1990 m. pradėtas kviesti į pagrindinę komandą. Vėliau jis tapo pagrindinės sudėties žaidėju Johano Kroifo vadovaujamoje komandoje. 1992 m. Barselonoje vykusiose olimpinėse žaidynėse Gvardiola laimėjo aukso medalį su Ispanijos olimpine rinktine. Vėliau Gvardiola tapo Barselonos klubo kapitonu.

1997–1998 m. sezone žaidėją nuolat kamavo traumos, jis praleido pasaulio čempionatą. Klubo rezultatai gerokai suprastėjo, ir 2001 m. Gvardiola paliko „Barseloną". Po to, žaidėjas persikėlė į Italiją, bet ten buvo suspenduotas dėl nelegalių preparatų vartojimo. Nors karjeros pabaigoje Gvardiola sulaukė pasiūlymų iš kelių Premier lygos grandų, tačiau tęsė savo karjerą Katare ir Meksikoje.

Baigęs karjerą Gvardiola grįžo į Barseloną ir pradėjo treniruoti jos dublerių komandą. Jau pirmajame sezone jam pavyko laimėti Ispanijos trečiąją lygą ir kitame sezone jis pakviestas treniruoti pagrindinę komandą, ją paliktus Frankui Rajkardui. Tapęs Barselonos treneriu, Gvardiola atsisakė tokių žvaigždių kaip Ronaldinho, Deco, Samuel Eto'o, Gianluca Zambrotta paslaugų, o į komandą pakvietė keletą jaunų žaidėjų iš dublerių komandos: Sergio Busquets, Pedro Rodríguez Ledesma, Jeffrén Suárez, sugrąžino į komandą Gerard Piqué. Gvardiolos komanda laimėjo šalies čempionatą, taurę, Čempionų lygą. 2009 m. Gvardiola vienreikšmiškai išrinktas geriausiu futbolo treneriu pasaulyje. 2009–2010 m. sezonas nebuvo toks sėkmingas, Čempionų lyga pralaimėta „Interui", o šalies taurė – „Realui". Tačiau 2010–2011 m. Barselona vėl laimėjo daugelį trofėjų.

2012 m. po nesėkmės UEFA Čempionų lygos pusfinalyje, kuomet „Barcelona" pralaimėjo „Chelsea" klubui, atsistatydino iš trenerio posto. Po 2016 m. įsitvirtino „Manchester City" vyr. trenerio poste. Nesyk atvedė komandą į šalies čempionų titulą, tačiau nepaisant geros komandos sudėties ilgai nepavyko laimėti Čempionų lygos. Tą Gvardiola padarė 2023 m. kai „Manchester City" finale įveikė „Interą". Tą patį sezoną taip pat laimėjo ir Anglijos lygą bei taurę.

Laimėjimai
----------

### Žaidėjo karjera

su „Barcelona"
* La Liga (6): 1990–91, 1991–92, 1992–93, 1993–94, 1997–98, 1998–99
* Copa del Rey (2): 1996–97, 1997–98
* Supercopa de España (4): 1991, 1992, 1994, 1996
* UEFA Čempionų Lyga (1): 1991–92
* UEFA Taurių laimėtojų taurė (1): 1996–97
* UEFA supertaurė (2): 1992, 1997

su Ispanija
* Vasaros olimpinės žaidynės: 1992

Asmeniniai
* „Bravo" jaunųjų žaidėjų apdovanojimas: 1992
* Olimpinių žaidynių geriausias žaidėjas: 1992

### Trenerio karjera

su „Barcelona B"
* Tercera División: 2008

su „Barcelona"
* La Liga (3): 2008–09, 2009–10, 2010–11
* Copa del Rey (1): 2008-09
* Supercopa de España (2): 2009, 2010
* UEFA Čempionų Lyga (2): 2008-09, 2010-11
* UEFA supertaurė (1): 2009
* FIFA pasaulio futbolo klubų taurė (1): 2009

su „Bayern Munich"
* Bundesliga (3): 2013–14, 2014–15, 2015–16
* DFB-Pokal (1): 2013–14, 2015–16
* UEFA supertaurė (1): 2013
* FIFA pasaulio futbolo klubų taurė (1): 2013

su „Manchester City"
* Premier League (5): 2017–18, 2018–19, 2020–21, 2021–22, 2022–23
* FA taurė (2): 2018–19, 2022–23
* EFL taurė (4): 2017–18, 2018–19, 2019–20, 2020–21
* FA Community Shield (1): 2018, 2019
* UEFA Čempionų lyga (1): 2022–23

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| JAV 1994 | ketvirtfinalis | 2 | 1 | 0 | 0 | 0 |
| **Žemyno čempionatai** |
| Belgija-Nyderlandai 2000 | ketvirtfinalis | 4 | 0 | 1 | 0 | 0 |

Šaltiniai
---------

1. ↑  Josep Guardiola profilis svetainėje National-Football-Teams.com
2. ↑  „Manager profile: Josep Guardiola". Premier League. Nuoroda tikrinta 7 May 2019.